kk en kk kk ba kk kk kk kk ru kk kk kk uk kk kk ba kk ky kk kk kk kk kk kk kk kk ru kk kk kk kk kk kk kk ky kk kk kk kk kk kk kk kk kk kk kk tt ru kk kk kk kk kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk uk kk kk ba kk ky kk kk ru kk kk kk kk kk kk kk kk ru
Тұрақты комиссиялар қызметінің негізгі бағыттары
Тұрақты комиссиялардың тізімі мен құрамы
Шымкент қаласы Қоғамдық кеңесінің отырысы
ҚАСЫМ-ЖОМАРТ ТОҚАЕВ БИЫЛ КҮЗДЕ КЕЗЕКТЕН ТЫС ПРЕЗИДЕНТ САЙЛАУЫН ӨТКІЗУДІ ҰСЫНДЫ
ЖАСТАРҒА ЖЕҢІЛДЕТІЛГЕН ТӘРТІППЕН ЖЫЛДЫҚ ӨСІМІ 2,5 ПАЙЫЗ БОЛАТЫН ШАҒЫН НЕСИЕ БЕРІЛЕДІ
Бұл туралы ҚР Президенті Қасым-Жомарт Тоқаев Жолдауында айтты.
«Жастарға жан-жақты қолдау көрсету – мемлекетіміздің басты міндетінің бірі. Еңбекпен қамтитын түрлі шаралар арқылы келесі жылы 100 мың жасқа жұмыс беруіміз керек. Жастардың кәсіпкерлік бастамаларына қолдау көрсетіле бермек. Оларға жеңілдетілген тәртіппен жылдық өсімі 2,5 пайыз болатын шағын несие беріледі. Бұл шаралар қоғамның барынша үйлесімді әрі әділетті болуына ықпал етеді», – деді Президент.
2025 ЖЫЛҒА ДЕЙІН 800 МЫҢ БАЛАНЫҢ ЗАМАНАУИ МЕКТЕПТЕ ОҚУЫНА ЖАҒДАЙ ЖАСАЛАДЫ
Әрбір оқушының білім алып, жан-жақты дамуы үшін қолайлы жағдай жасалуға тиіс. Бұл туралы ҚР Президенті Жолдауында айтты.
«Орта білімнің сапасы – табысты ұлт болудың тағы бір маңызды шарты. Әрбір оқушының білім алып, жан-жақты дамуы үшін қолайлы жағдай жасалуға тиіс. Сол үшін «Жайлы мектеп» ұлттық жобасы қолға алынды. Біз 2025 жылға дейін 800 мың баланың заманауи мектепте оқуына жағдай жасаймыз. Осылайша, апатты жағдайдағы және үш ауысыммен оқитын мектеп мәселесін толық шешеміз. Бұл ауыл және қала мектептерінің айырмашылығын едәуір азайтады. Жалпы, мектеп салу Үкімет және әкімдіктер үшін басты міндеттің бірі болуы керек» , – деді Мемлекет басшысы.
«МЕДИЦИНАЛЫҚ ҚЫЗМЕТ ТОЛЫҚ КӨЛЕМДЕ КӨРСЕТІЛМЕЙ ОТЫР»
Денсаулық сақтау саласында біраз реформа жүргізілді. Дегенмен, оның жағдайы әлі де мәз емес. Бұл туралы ҚР Президенті Қасым-Жомарт Тоқаев Жолдауында айтты.
«Еліміздің басты құндылығы – Адам. Бұл – айқын нәрсе. Сондықтан, ұлттық байлықты тең бөлу және баршаға бірдей мүмкіндік беру – реформаның басты мақсаты. Ұлт саулығы жақсы болса ғана, қоғам орнықты дамиды. Денсаулық сақтау саласында біраз реформа жүргізілді.
Дегенмен, оның жағдайы әлі де мәз емес. Әрине, жылдар бойы қордаланған түйткілдер бір мезетте шешілмейді. Сондықтан, аса маңызды мәселелерді ретке келтіруге баса мән берген жөн. Соның бірі – қаржыландыру жүйесі. Осы салаға қаржының жеткілікті бөлінбеуі қалыпты жағдайға айналған. Соның кесірінен, жұрт сақтандыру жүйесіне қосылса да, медициналық қызмет толық көлемде көрсетілмей отыр. Бүгінде медициналық көмек мемлекет кепілдік берген және сақтандыру пакеті деп екіге бөлінген. Ашығын айтсақ, мұндай жүйенің тиімділігі төмен», -деді Президент.
ПРЕЗИДЕНТ: 2024 ЖЫЛҒЫ 1 ҚАҢТАРДАН КӘСІПКЕРЛІКТІ ЖҮЙЕЛІ ҚОЛДАУДЫҢ ЖАҢА ТӘСІЛДЕРІ ЕНГІЗІЛУІ ТИІС
Заңнамалық құжат пен нұсқаулықты қайта-қайта түзете бергеннен ештеңе шықпайды. Бұл жайында ҚР Президенті Қасым-Жомарт Тоқаев Қазақстан халқына Жолдауында айтты.
«Алтыншы. Кәсіпкерлікті жүйелі түрде қолдау. Бұл жұмыста бәрін басынан бастап реттеу керек. Тапсырма екі жылдан бері орындалмай келеді. Жүздеген, тіпті мыңдаған заңнамалық құжат пен нұсқаулықты қайта-қайта түзете бергеннен ештеңе шықпайды. Оның орнына ықшам әрі түсінікті жаңа ережелерді бекіткен жөн. Мұндай тәсілді 2024 жылғы 1 қаңтардан бастап толық енгізу қажет», – деп атап өтті Мемлекет басшысы.
ҰЛТТЫҚ ТАБЫСТЫҢ ИГІЛІГІН ЖҰРТТЫҢ БӘРІ БІРДЕЙ КӨРІП ОТЫРҒАН ЖОҚ – ПРЕЗИДЕНТ
Ұлттық табыстың игілігін жұрттың бәрі бірдей көріп отырған жоқ. Бұл жайында ҚР Президенті Қасым-Жомарт Тоқаев Қазақстан халқына Жолдауында айтты.
«Біз экономикамызда қордаланған мәселелерді жақсы білеміз. Мысалы, шикізатқа әлі де тәуелдіміз. Еңбек өнімділігі төмен, инновация жеткіліксіз. Ұлттық табыстың игілігін жұрттың бәрі бірдей көріп отырған жоқ. Әрине, мұның барлығы – күрделі мәселелер. Бірақ, оны шешудің нақты жолдары бар. Атап айтсақ, бұл макроэкономикалық тұрақтылықты қамтамасыз ету, экономиканы әртараптандыру және цифрландыру, сонымен қатар шағын және орта бизнес пен адам капиталын дамыту, заң үстемдігін орнықтыру. Сондықтан тың тәсілдер қажет екендігі сөзсіз», – деп атап өтті Мемлекет басшысы.
«ҰЛТТЫҚ ҚОРДЫҢ ҚАРЖЫСЫН ТИІМСІЗ ЖҰМСАУ ТОҚТАТЫЛАДЫ»
Ұлттық қордың қаржысын тиімсіз жұмсау тоқтатылады. Бұл туралы ҚР Президенті Қазақстан халқына жолдауында мәлім етті.
«Бұл – өте өзекті мәселе. Қордың қаражатын аса қажет инфрақұрылымды дамытуға және еліміз үшін маңызы зор жобаларды қаржыландыруға жұмсаймыз. Бюджет үдерістерін барынша жеңілдету қажет. Мемлекеттік органдардың игерілмеген қаражатты келесі жылға қалдыруына мүмкіндік беру керек. Сол арқылы олар ақшаны бюджетке қайтарудың тиімсіз тәртібінен құтылады. Сонымен бірге, бюджетке қатысты тәуекелдерді басқару жүйесін іске қосу керек. Бұл жүйе квазимемлекеттік секторды да қамтуға тиіс», – деді ҚР Президенті.
ПРЕЗИДЕНТТІҢ ҚАТЫСУЫМЕН ҚР ПАРЛАМЕНТІ ПАЛАТАЛАРЫНЫҢ БІРЛЕСКЕН ОТЫРЫСЫ БАСТАЛДЫ
Мемлекет басшысы Қасым-Жомарт Тоқаевтың қатысуымен ҚР Парламенті палаталарының бірлескен отырысы басталды. Отырыста Президент Қазақстан халқына Жолдауын жариялайды. Мемлекет басшысының Жолдауы республикалық барлық телеарнадан тікелей эфирде көрсетіліп жатыр.
Бүгінгі жиынға депутаттық корпустан бөлек, Мемлекеттік кеңесші Ерлан Қарин, ҚР Премьер-Министрі Әлихан Смайылов бастаған Үкімет мүшелері толық құрамда келген.
Сонымен қатар Конституциялық Кеңес пен ҚР Жоғарғы сотының төрағалары мен мүшелері, ҚР Президентіне тікелей есеп беретін және бағынатын орган басшылары, мемлекеттік ұйымдар басшылары, азаматтық қоғам өкілдері де қатысып отыр. Сондай-ақ Мәжілістің 107 депутатының 100-і және Сенаттың 55 депутатының 50-і қатысуда.
Бұдан бұрын хабарланғандай, Жолдаудың негізгі бөлігі еліміздің әлеуметтік-экономикалық дамуына арналады.
- МӘСЛИХАТ ДЕПУТАТТАРЫНА АРНАЛҒАН СЕМИНАР ӨТУДЕ
МӘСЛИХАТ ДЕПУТАТТАРЫНА АРНАЛҒАН СЕМИНАР ӨТУДЕ Академияның Шымкент қаласы бойынша филиалында 2022 жылғы 19-23 қыркүйек аралығында жоспарланған «Мәслихаттардың р
- БЮДЖЕТ ЖӘНЕ ЭКОНОМИКАЛЫҚ ДАМУ ЖӨНІНДЕГІ ТҰРАҚТЫ КОМИССИЯ
БЮДЖЕТ ЖӘНЕ ЭКОНОМИКАЛЫҚ ДАМУ ЖӨНІНДЕГІ ТҰРАҚТЫ КОМИССИЯ Жетінші шақырылымдағы Шымкент қаласы мәслихатының бюджет және экономикалық даму мәселелері жөніндегі т
- ЖОЛ КАРТАСЫ БАҚЫЛАУДА
ЖОЛ КАРТАСЫ БАҚЫЛАУДА! Шымкент қаласының мәслихат депутаты, мәслихаттағы «AMANAT» партиясы фракциясының мүшесі ретінде «AMANAT» партиясының «Өзгерістер жолы: Әр
- АСАНБАЙ АСҚАРОВТЫ ЕСКЕ АЛУ РӘСІМІ ӨТТІ
АСАНБАЙ АСҚАРОВТЫ ЕСКЕ АЛУ РӘСІМІ ӨТТІ Бүгін Мемлекет және қоғам қайраткері, ақын, мемуаршы, зерттеуші, Социалистік Еңбек Ері Асанбай Асқаровтың туғанына 100 ж
- Мәслихат депутаттары медициналық нысандармен танысты
Мәслихат депутаттары медициналық нысандармен танысты Бүгін Шымкент қалалық мәслихатының депутаттары қаладағы медициналық ұйымдардың жұмысымен танысты. Халық қал
- СОТ ЖҮЙЕСІНДЕГІ РЕФОРМАЛАР – ЖАҢА ҚАЗАҚСТАНДЫ ҚҰРУДАҒЫ ЕҢ МАҢЫЗДЫ АЛҒЫШАРТТАРДЫҢ БІРІ
Қазақстан құқықтық-демократиялық мемлекет ретінде даму жолына түскендіктен заң үстемдігі – біздің қоғамның ең маңызды құндылықтарының бірі болып қала береді. Мі
- ШЫМКЕНТ ҚАЛАСЫ МӘСЛИХАТ ХАТШЫСЫНЫҢ ҚАБЫЛДАУЫ
ШЫМКЕНТ ҚАЛАСЫ МӘСЛИХАТ ХАТШЫСЫНЫҢ ҚАБЫЛДАУЫ Бүгін Шымкент қалалық мәслихатының хатшысы Бахадыр Нарымбетов, мәслихаттың тұрақты комиссия төрайымы Альбина Елшие
- ШЫМКЕНТ: А.БАЙТҰРСЫНҰЛЫНЫҢ 150 ЖЫЛДЫҒЫН АТАП ӨТТІ
ШЫМКЕНТТІКТЕР А.БАЙТҰРСЫНҰЛЫНЫҢ 150 ЖЫЛДЫҒЫН АТАП ӨТТІ Шымкентте Ахмет Байтұрсынұлының 150 жылдығына арналған «40 мысал, 40 мақал» көшпелі әдеби тіл керуені өт
- БІЗ ҚОСТАНАЙЛЫҚТАРМЕН БІРГЕМІЗ!
БІЗ ҚОСТАНАЙЛЫҚТАРМЕН БІРГЕМІЗ! Кешелі бері Қостанай облысында болып жатқан алапат өрттің салдарынан апат аумағындағы тұрғындар зардап шегіп, орман алқапта
- Жаңа оқу жылына сәттілік тіледі
Жаңа оқу жылына сәттілік тіледі. Бүгін «1 қыркүйек – білім күні» қарсаңында еліміздегі барлық білім ұяларында алғашқы қоңырау соғылды. Осы орайда Шымкент қалал
© 2022 Шымкент қаласының Мәслихаты